বাড়ীতো অতঃ দূরে নয় । নেহায়েৎ একজনের কি কোন ঘর নেই যেখানে আমাদের মাথা গোঁজা যায়?এবারেই মর্মে মর্মে উপলদ্ধি করছি আমাদের অবধারিত কর্মের ফল নিশ্চিতভাবেই ভোগ করতে হলো । সেখানে যে নারকীয় পরিবেশ,ক্ষণিকের ভূক্তভোগী হিসেবে আমি এবং আমার সহপাঠিরাই একমাত্র উপলদ্ধি করেছি । আমার জানা নেই,আমার সে দিনের সহপাটিদের আজো সে দুঃসহ স্মৃতি মনে আছে কিনা বা সে স্মৃতি মনে করে তাদের গা শিহরিত করে কিনা ,কিন্তু আমার যখন সে স্মৃতি চোখে ভাসে আমাকে আজো প্রচন্ড ঝাঁকুনী দিয়ে গা শিহরিত করে তোলে। জীবনের পর পর এ দু’টি ঘটনা আমার মনকে গভীরভাবে নাড়া দিয়েছে,আমি অত্যন্ত ভীত সন্ত্রস্ত হলাম । এক সময় শ্রদ্ধেয় ভান্তের প্রতি আমার লালিত ছিল অভক্তি আর অশ্রদ্ধা ,কতিপয় দূরাচার সঙ্গীর পাল্লায় পড়ে অন্যান্যদের মতো আমিও দু একবার আমার অবচেতন মনে ব্যাঙ্গ্যাত্মক মন্তব্য করেছিলাম সেগুলো আস্তে আস্তে আমার স্মৃতির পর্দায় ভেসে উঠতে লাগলো আর মনে মনে শ্রদ্ধেয় ভান্তের কাছে ক্ষমা প্রার্থনা করতাম হে পূজ্য ,আমার পরম শ্রদ্ধেয় ভান্তে জীবনে জ্ঞাতসারে বা অজ্ঞাতসারে হোক আমি অতীতে যে ভূল করেছি সে ভূল আর কোনোদিন করবোনা,আপনি আমায় ক্ষমা করুন । ভান্তে রাঙ্গামাটি রাজ বন বিহারে অবস্থান নেয়ার পর আমি প্রায় প্রতিনিয়তই ভান্তের কাছাকাছি যেতে শুরু করলাম । ভান্তের ওখানে যাবার আগে প্রার্থনা করতাম আর যেনো কখনো সে সব ঘটনাগুলোর পুনরাবৃত্তি না ঘটে । আমার ভাগ্য ভাল সেদিনের পর থেকে আমাকে তেমন আর কোন সমস্যার মুখোমুখি হতে হয়নি। এ জন্য পরম পূজ্য ভান্তের প্রতি জানাই গভীর কৃতজ্ঞতা আর প্রার্থনা করি অণির্বান কাল যাবৎ জনমে জনমে আমি যেন এমন সিদ্ধ মহা পুরুষের আশীর্বাদ পুষ্ট হই এবং অন্তিমে নির্বান লাভের হেতু উৎপন্ন করতে পারি । একইভাবে আমার পিতা মাতা,ভাইবোন,স্ত্রী পুত্র পরম আত্মীয় ¯^Rb, বন্ধু আর হিতকাঙ্খী সবাই একই সুফল লাভের ভাগীদার যেন হয় ।